**Molėtų rajono savivaldybės taryba**

**SPRENDIMAS**

**DĖL savivaldybės nekilnojamojo turto perdavimo pagal panaudos sutartį Lietuvos saugios laivybos administracijai**

2016 m. vasario    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, 4 dalimi, Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1 ir 6.1 papunkčiais,atsižvelgdama į Molėtų rajono savivaldybės administracijos direktoriaus 2016 m. vasario 8 d. įsakymą Nr. B6-99 „Dėl savivaldybės nekilnojamojo turto pripažinimo nereikalingu Molėtų rajono savivaldybės administracijos funkcijoms vykdyti“ ir Lietuvos saugios laivybos administracijos 2016 m. vasario 8 d. raštą Nr. 9(1.15)S-146 „Dėl patalpų panaudos“,

Molėtų rajono savivaldybės taryba n u s p r e n d ž i a:

1. Perduoti biudžetinei įstaigai Lietuvos saugios laivybos administracijai (kodas 188781973) pagal panaudos sutartį 10 metų neatlygintinai naudoti nuostatuose nustatytų funkcijų vykdymui Molėtų rajono savivaldybei nuosavybės teise priklausančias ir šiuo metu Molėtų rajono savivaldybės administracijos patikėjimo teise valdomas 11,84 kv. m ploto patalpas, plane pažymėtas 1-4, ir 11,88 kv. m ploto bendro naudojimo patalpas, plane pažymėtas 1-3, ligoninės pastate (nekilnojamojo turto registro Nr. 90/66865, pastatas kadastrinių matavimų byloje Nr. 62/10407 pažymėtas 1D4p, unikalus numeris 6298-9009-8017), esančiame adresu: Molėtų r. sav., Molėtai, Graužinių g. 3. Patalpų įsigijimo savikaina - 8264,05 Eur, likutinė vertė 2016 m. sausio 31 d. – 6198,51 Eur).
2. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją, pasirašyti 1 punkte nurodyto nekilnojamojo turto panaudos sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras